Povlačenje odluke republičkog referenduma o radu suda i tužilaštva BiH i početak pregovora sa EU - Džamalija, Adi (Fondacija Centar za javno pravo, 2011)
Strukturalni dijalog o reformi pravosuđa u svom fokusu ima reformu pravosuđa i put BiH prema Evropskoj uniji. Dijalog je nastao kao rezultat pregovora između predstavnika EU i Republike Srpske. Osnivanje i rad ovog dijaloga nije utemeljen u važećim pravnim propisima Bosne i Hercegovine. U radu dijaloga učestvuju predstavnici vlasti iz Republike Srpske, Federacije BiH i Evropske unije. Čini se da ova forma rada oslobađa prostor u kojem bi u pogledu ispunjenja uslova za članstvo u Evropskoj uniji entiteti mogli državi nametnuti obaveze (na indirektan način). EU je već dostavila prvi set preliminarih preporuka koje imaju za cilj brže pristupanje Bosne i Hercegovine Uniji. Cilj strukturalnog dijaloga je konsolidacija pravne države, odnosno vladavine prava u zemlji, stvaranje pravosudnog sistema koji će odgovarati standardu nezavisnosti, nepristrasnosti, koji će biti samostalan i koji će služiti svim građanima Bosne i Hercegovine